પાછી કાલે જન્માષ્ટમી. આમ તો દર વર્ષે કૃષ્ણનો જન્મોત્સવ ઊજવીએ છીએ પણ તેમના જીવનમાંથી શીખવાનું છે તે શીખતા નથી. એક યંત્રવત્ રીતે ગીતા વાંચીએ છીએ અને ઉપવાસના નામે ઢગલાબંધ ફરાળ આરોગીએ છીએ. શ્રીકૃષ્ણ તો ઉત્સવપ્રિય ભગવાન છે કહી તમામ દુન્યવી હરકતો કરીએ છીએ. કશું ખોટું કરવું હોય તો પણ એમને જ આગળ ધરી કહીએ છીએ કે ભગવાને ગીતામાં કહ્યું છે કે પાપીને દંડ દેવામાં કોઈ પાપ નથી. અહીં પાપી એટલે આપણને ન ગમતી વ્યક્તિ કે જેની સામે આપણને વાંધો હોય એ તમામ.